Държавен вестник, бр. 6, 2011 г., стр. 70

СТР.  70	
Д Ъ Р Ж А В Е Н  В Е С Т Н И К 	
БРОЙ  6
пределят по периметъра на защитавания обект, 
като се отчитат архитектурните и практическите 
ограничения. Препоръчва се:
1. токоотводите да се разполагат на равни 
разстояния по периметъра на защитавания 
обект;
2. токоотводи да се предвиждат за всеки ъгъл 
на защитавания обект, когато това е възможно.
(2) Проектирането на колкото е възможно 
повече токоотводи по периметъра на защита­
вания обект и свързването помежду им чрез 
хоризонтални пояси близо до нивото на терена 
и след това на интервали по височината на 
защитавания обект се препоръчва като добра 
практика за намаляване на вероятността от 
опасно искрене и за защита на вътрешните 
мрежи.
(3) Типичните стойности на разстоянията 
между токоотводите по периферията на защи­
тавания обект и между хоризонталните пояси 
по височината на защитавания обект съобразно 
класа на мълниезащитната уредба са дадени 
в табл. 17.
Таблица 17
Типични стойности на разстоянията между 
токоотводите и между хоризонталните пояси 
според класа на мълниезащитната уредба
Класове на 
мълниезащит­
ните уредби
Типични стойности на разсто­
янията между токоотводите
и между хоризонталните 
пoяси, m
I
10
II
10
III
15
IV
20
Чл. 120. (1) Когато изолираните от защи­
тавания обект мълниеприемници са прътови, 
разположени на отделно стоящи опори, за всяка 
опора се предвижда най-малко един токоотвод. 
Не се препоръчват допълнителни токоотводи за 
метални мълниеотводи (мълниеприемни мачти) 
или при непрекъсната арматурна стомана.
(2) Когато изолираните от защитавания обект 
мълниеприемници са проводници (въжета), 
разположени на отделно стоящи опори, за всеки 
край на проводник се предвижда най-малко 
един токоотвод.
(3) Когато изолираните от защитавания обект 
мълниеприемници са мрежеста конструкция, 
разположена над защитавания обект, за всяка 
опора се предвижда най-малко един токоотвод, 
а общият брой на токоотводите е най-малко два.
Чл. 121. (1) Трасетата на токоотводите се 
проектират така, че проводниците да преминават 
по най-краткия път, като се отчита и мястото на 
заземителя и се избягва обхващането на цокли 
или корнизи на защитавания обект.
(2) Токоотводите се проектират по възмож­
ност прави, без резки огъвания, а радиусите на 
кривите са най-малко 20 cm.
(3) Проводниците на токоотводите се про­
ектират така, че да се избягва преминаване­
то им в близост до вътрешни електрически 
мрежи. Когато проводниците на токоотводите 
пресичат трасето на вътрешна електрическа 
мрежа, мрежата трябва да се полага в метал­
на обвивка на разстояние най-малко 1,0 m 
от едната и от другата страна на мястото на 
пресичането. Металната обвивка трябва да се 
свързва с токоотвода.
Чл. 122. Когато по технически или есте­
тически причини се предвижда токоотводът 
да преминава през вътрешността на сградата, 
при проектирането се отчитат намаляването 
на ефективността му, затрудненията при про­
верката и обслужването, както и опасността от 
въвеждане на пренапрежения във вътрешността 
на защитавания обект.
Чл. 123. (1) Когато стените на защитавания 
обект са изпълнени от продукти с клас по ре­
акция на огън не по-нисък от А2, токоотводите 
може да се разполагат и направо върху тях.
(2) Когато стените на защитавания обект 
са изпълнени от продукти с клас по реакция 
на огън B, C, D, E и F, токоотводите може да 
се разполагат непосредствено върху техните 
повърхности само когато повишаването на 
температурата от тока на мълнията не крие 
опасност от запалване на материала, от който 
е изпълнена стената.
(3) Когато стените на защитавания обект 
са от продукти с клас по реакция на огън B, 
C, D, E и F и повишаването на температурата 
в токоотводите крие опасност за продукта, от 
който са изпълнени стените, токоотводите се 
разполагат така, че навсякъде да се осигури 
разстояние между тях и стената, по-голямо от 
0,1 m. Когато не може да се осигури такова 
разстояние, сечението на проводника трябва 
да бъде не по-малко от 100 mm2. Металните 
скоби за закрепване на токоотводите могат да 
бъдат в контакт със стената.
(4) Препоръчва се токоотводите да се раз­
полагат на максимално възможното разстояние 
от врати и прозорци.
(5) Не се разрешава разполагането на то­
коотводи във водосточни тръби.
(6) Забранява се използването на изолирани 
коаксиални кабели за токоотводи.
Чл. 124. (1) Токоотводите се проектират като 
шини, въжета или кръгли проводници.
(2) Информация за използваните материали, 
за формата и за минималното сечение на про­
водници за токоотводи е дадена в приложение 
№ 3, табл. 1.